РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број: 06-2/326-21

22. јул 2021. године

Б е о г р а д

ЗАПИСНИК

11. СЕДНИЦЕ ОДБОРА ЗА ОБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО

ОДРЖАНЕ 21.јула 2021. ГОДИНЕ

Седница је почела у 13,00 часова.

Седници је председавао др Муамер Зукорлић, председник Одбора.

Седници су присуствовали чланови Одбора: др Марко Атлагић, Милица Дачић, Невена Ђурић, Наташа Јовановић, Нандор Киш, Владица Маричић, Милијана Сакић и Горан Спасојевић.

Седници су присуствовали и заменици чланова: Марина Рагуш (заменик Софије Максимовић), др Жарко Обрадовић (заменик члана) и Сања Јефић Бранковић (заменик Самире Ћосовић).

Седници нису присуствовали чланови Одбора: Милош Банђур, др Михајло Јокић, Братислав Југовић, Софија Максимовић, Живота Старчевић, Љубиша Стојмировић и Самира Ћосовић.

На предлог председника Одбора је, једногласно (12 гласова - ЗА), усвојио следећи дневни ред:

Д н е в н и р е д:

1. Разматрање предлога за организивање јавног слушања на тему: „Дигитализација у привреди – потенцијали и изазови“.

ПРВА ТАЧКА ДНЕВНОГ РЕДА**:** **Разматрање предлога за организивање јавног слушања на тему: „Дигитализација у привреди – потенцијали и изазови“**

Председник Одбора је у уводној речи похвалио рад Пододбора за информатичко друштво и дигитализацију, рад свих чланова Пододбора, као и повећеност председнице Пододбора организацији и одржавању три успешна јавна слушања. Нагласио је и да ће наредна јавна слушања, у договору са Канцеларијом за информационе технологије и електронску управу владе Републике Србије и уз техничку подршку UNDP-а бити одржана у неколико градова, у Чачку, Нишу, Новом Пазару и Новом Саду.

Марина Рагуш, председник Пододбора за информатичко друштво и дигитализацију, образложила је свој предлог о организовању четвртог јавног скушања на тему: „Дигитализација у привреди – потенцијали и изазови“, које је планирано да се одржи 3. септембра 2021. године, ван седишта Народне скупштине, у Чачку. Град Чачак има Научно технолошки парк и производни погон, чија ће посета, у зависности од техничких могућности и договора, бити саставни део јавног слушања. И ово јавно слушање ће, као и претходно које је одржано ван седишта, бити у „хибридном моду“, те ће свим члановим Одбора, Пододбора, као и другим заинтересованим народним посланицима, бити омоћено да учествују „*on line“* у раду наовом јавном слушању, због епидемиолошких мера. Свим заинтересованим народним посланицима који се пријаве да учествују у раду јавног слушања, биће достављен линк, путем кога ће им бити омогућено да „*on line“* прате јавно слушање и учествују у раду.

Списак учесника јавног слушања, као и агенда ће бити коначно дефинисане у наредних неколико дана и биће прослеђени члановима/заменицима чланова Одбора и члановима Пододбора.

Након завршеног излагања, Одбор је, једногласно (12 гласова – ЗА), у складу са чланом 84. Пословника, донео Одлуку да се у петак, 3. септембра 2021. године одржи четврто по реду јавно слушање на тему „Дигитализација у привреди – потенцијали и изазови, у Чачку.

Седница је завршена у 13,20 часова.

Седница је тонски снимана.

СЕКРЕТАР ПРЕДСЕДНИК

др Муамер Зукорлић